**Hea koostööpartner!**

Tervise- ja Heaolu Infosüsteemide Keskus teeb Teile käesolevaga ettepaneku esitada pakkumus **„TachoScan Control“ tarkvara litsentside** soetamiseks Tööinspektsiooni poolt teostatava autojuhtide järelevalve menetlemise infosüsteemi jaoks.

Hangitava eseme sisu ja tingimused on kirjeldatud käesolevale pakkumuskutsele lisatud dokumendis **tehniline kirjeldus**.

Pakkumuse esitamisega kinnitab pakkuja, et nõustub üle võtma kõik hanke alusdokumentides kirjeldatud nõuded ja müüma hanke eseme hankija poolt kirjeldatud tingimustel. Alternatiivsete pakkumuste esitamine ei ole lubatav.

Pakkumuse esitamisega kinnitab pakkuja, et tal on kõik tellimuse täitmiseks vajalikud intellektuaalse omandi õigused. Esitatud pakkumus peab olema jõus minimaalselt 30 kalendripäeva. Vajadusel märgib pakkuja pakkumuse esitamisel, milline osa tema pakkumuses on ärisaladus. Kui pakkuja ei ole ärisaladust määranud, eeldab hankija, et pakkumuses ärisaladust ei sisaldu.

Pakkumus tuleb esitada eesti keeles. **Palume pakkumusena esitada allolev maksumusvorm:**

|  |  |  |  |  |  |  |
| --- | --- | --- | --- | --- | --- | --- |
| Nr | Nimetus | Kogus | Ühik | Ühiku hind | Maksumus km-ta | Maksumus km-ga |
| 1 | TachoScan Control tarkvara uuenduslitsentsid ühele kasutajale kuueks kuuks (License Number 0027/23/Control) lõppemisega 26.10.2024 | 1 | tk | \_\_ € | \_\_€ | \_\_€ |
| 2 | TachoScan Control tarkvara kasutaja koolitus üks kord kestvusega kuni 4h | Kuni 1 | tk | 0 € | 0€ | 0€ |
| **Kogumaksumus** |  |  |

Pakkumuste hindamise ja eduka pakkuja väljavalimise aluseks on litsentside soodsaim kogumaksumus (km-ta).

Hankijal on õigus lükata pakkumus tagasi juhul, kui:

- pakkumus ei vasta alusdokumentides esitatud ühele või mitmele tingimusele;

- ilmnevad ettenägematud ja hankijast mitteolenevad asjaolud või hankijale on teatavaks saanud uued asjaolud, mis välistavad või muudavad hankijale hanke lõpuleviimise ebaotstarbekaks hankedokumentides sätestatud tingimustel;

- pakutud kogumaksumus ületab eseme soetamiseks planeeritud eelarvet;

- pakkumus ei ole esitatud tähtaegselt.

Palume pakkumus esitada hiljemalt **12.04.2024** kell **15:00** e-posti aadressil hanked@tehik.ee.

Hanke alusdokumentide ja nendega seonduva lisainfo saamiseks palume pöörduda enne pakkumuste esitamise tähtaega Tervise ja Heaolu Infosüsteemide Keskuse poole aadressil **hanked@tehik.ee.**